wannaphong/clean_thaiwikipedia huggingface dataset:
# ตำบลเวียงคอย
เวียงคอย เป็น 1 ใน 24 ตำบลของอำเภอเมืองเพชรบุรี จังหวัดเพชรบุรี เป็นที่ตั้งของวัดเวียงคอย เป็นวัดที่ตระกูลช่างต่าง ๆ ในตำบลเวียงคอยเป็นผู้สร้าง โดยมีหลวงพ่อดำ ซึ่งมีความเชื่อทางด้านการบนบานศาลกล่าว

 ที่ตั้งและอาณาเขต 
ตำบลเวียงคอย มีอาณาเขตติดต่อกับเขตการปกครองข้างเคียง ดังนี้

 ทิศเหนือ ติดกับ ตำบลวังตะโกและตำบลธงชัย
 ทิศใต้ ติดกับ ตำบลลาดโพธิ์ (อำเภอบ้านลาด)
 ทิศตะวันออก ติดกับ ตำบลไร่ส้ม
 ทิศตะวันตก ติดกับ ตำบลหัวสะพาน

 ประวัติ 
เดิมทีท้องตำบลเวียงคอย หรือเดิมคือทุ่งบ้านเวียงคอย วันที่ 8 มิถุนายน พ.ศ. 2461 เป็นตำบลเก่าแก่ที่จัดตั้งขึ้นในปี พ.ศ. 2445 วันที่ 3 ธันวาคม พ.ศ. 2465 โดยชื่อ "เวียงคอย" ชาวลาวเวียงได้มีการอพยพผ่านมาเส้นทางนี้ซึ่งชอบใช้เส้นทางริมน้ำและได้หยุดพักรอทัพ สร้างที่พัก จึงเรียกบริเวณนี้ว่า เวียงคอย ต่อมาในปี พ.ศ. 2483 ได้ยุบรวมกับตำบลไร่ส้ม เนื่องจากมีพื้นที่เพียง 2 หมู่บ้าน 

เมื่อวันที่ 10 มิถุนายน พ.ศ. 2490 มีการแบ่งเอาท้องที่ตำบลไร่ส้ม ได้แก่ หมู่ 6 บ้านเวียงคอยล่าง และหมู่ 7 บ้านเวียงคอยบน จัดตั้งเป็น ตำบลเวียงคอย วันที่ 10 มิถุนายน พ.ศ. 2490 อีกครั้ง

 การแบ่งเขตการปกครอง 

 การปกครองท้องที่ 
ตำบลเวียงคอยแบ่งพื้นที่การปกครองออกเป็น 3 หมู่บ้าน ได้แก่
หมู่ 1บ้านเวียงคอยล่าง(Ban Wiang Khoi Lang)หมู่ 6 (เดิม) โอนมาจากตำบลไร่ส้มหมู่ 2บ้านเวียงคอยบน(Ban Wiang Khoi Bon)หมู่ 7 (เดิม) โอนมาจากตำบลไร่ส้มหมู่ 3บ้านดอนโตนดพัฒนา(Ban Don Tanot Phatthana) -

 การปกครองส่วนท้องถิ่น 
ท้องที่ตำบลเวียงคอยมีองค์กรปกครองส่วนท้องถิ่น เพียงแห่งเดียว คือ องค์การบริหารส่วนตำบลไร่ส้ม ครอบคลุมพื้นที่ตำบลเวียงคอยทั้งหมด ซึ่งเป็นสภาตำบลเวียงคอย ที่จัดตั้งขึ้นในปี พ.ศ. 2517 วันที่ 22 พฤษภาคม พ.ศ. 2517 และในวันที่ 29 กันยายน พ.ศ. 2547 สภาตำบลเวียงคอยได้ยุบรวมกับองค์การบริหารส่วนตำบลไร่ส้ม วันที่ 29 กันยายน พ.ศ. 2547 เนื่องจากกระทรวงมหาดไทยดำเนินการประกาศยุบรวมสภาตำบลทั้งหมดและองค์การบริหารส่วนตำบลใดที่มีจำนวนประชากรไม่ถึงสองพันคน โดยให้รวมพื้นที่เข้ากับองค์การบริหารส่วนตำบลอื่น หรือหน่วยการบริหารราชการส่วนท้องถิ่นที่มีเขตติดต่อกันภายในเขตอำเภอเดียวกัน
# พระเจ้าวีรวรมัน
พระเจ้าวีรวรมัน (เขมร : វីរៈវរ្ម័ន ,โรมัน : Sri Viravarman) เป็นพระมหากษัตริย์อาณาจักรเจนละ ครองราชย์ พ.ศ.1103-1118

 พระราชประวัติ 
พระเจ้าศรีวีรวรมัน มาจากราชวงศ์เกาฑิณยะ-จันทรวงศ์ พระองค์ถูกกล่าวถึงในจารึกว่าเป็นพระโอรสในพระเจ้าศรีสารวเภามะ ผู้ก่อตั้งเมืองหลวงเจนละ ภวปุระ พระองค์เป็นบิดาของพระเจ้ามเหนทรวรมัน
# สมุหพระราชลัญจกร (สหราชอาณาจักร)
สมุหพระราชลัญจกร  เป็นตำแหน่งสมุหมนตรีที่มีความอาวุโสสูงสุดเป็นลำดับห้าจากเก้าของสหราชอาณาจักร มีศักดิ์ต่ำกว่าประธานองคมนตรี (Lord President of the Council) และสูงกว่าลอร์ดเกรตเชมเบอร์ลิน (Lord Great Chamberlain) ผู้ดำรงตำแหน่งนี้มีหน้าที่เก็บรักษาตราพระราชลัญจกร (Privy seal) ซึ่งเป็นคนละอันกับมหาลัญจกรแผ่นดิน (Great Seal of the Realm)

ในปัจจุบัน สมุหพระราชลัญจกรเป็นตำแหน่งเชิงพิธีการ ซึ่งปฏิบัติหน้าที่เฉพาะในพิธีการสำคัญ และไม่มีการปฏิบัติหน้าที่เป็นประจำวัน เนื่องจากเอกสารราชการไม่นิยมประทับตราพระราชลัญจกรกำกับอีกแล้ว ใช้เพียงลายเซ็นของพระมหากษัตริย์

สมุหพระราชลัญจกรเป็นสมาชิกถาวรของคณะรัฐมนตรีแห่งสหราชอาณาจักร และบางครั้งก็ถูกมองว่าเป็นรัฐมนตรีลอย อย่างไรก็ตาม สมุหพระราชลัญจกรไม่เป็นสมาชิกสภาขุนนาง ต่างจากตำแหน่งสำคัญอื่น
อ้างอิง
# คอร์เนเลียส บีช แบรดลีย์
คอร์เนเลียส บีช แบรดลีย์ (18 พฤศจิกายน ค.ศ. 1843 - 18 กุมภาพันธ์ ค.ศ. 1936) เป็นชาวอเมริกันซึ่งดำรงตำแหน่งศาสตราจารย์ด้านวาทศิลป์ที่มหาวิทยาลัยแคลิฟอร์เนีย และศึกษาภาษาไทยด้วย

แบรดลีย์เกิดและเติบโตในสยาม เป็นบุตรชายของมิชชันนารีแดน บีช แบรดลีย์ และทำงานเผยแพร่ศาสนาในสยามหลังจากสำเร็จการศึกษาจากวิทยาลัยโอเบอร์ลิน ในสหรัฐอเมริกา เขากลับมาที่สหรัฐอเมริกาในปี ค.ศ. 1874 โดยเป็นอาจารย์และรองอาจารย์ใหญ่ที่โรงเรียนมัธยมโอ๊คแลนด์ ก่อนจะไปทำงานที่มหาวิทยาลัยแคลิฟอร์เนียในปี ค.ศ. 1882 เขายังเป็นที่รู้จักในเรื่องการปีนเขาโดยเฉพาะในเซียร์ราเนวาดา

แบรดลีย์เป็นบิดาของฮาโรลด์ คอร์เนเลียส แบรดลีย์ ศาสตราจารย์ด้านชีวเคมีที่ UW-Madison และเป็นปู่ของชาลส์ ซี. แบรดลีย์ ศาสตราจารย์ด้านธรณีวิทยาที่มอนทานาสเตทคอลเลจ
# วันรำลึกกษัตริย์หุ่ง
วันรำลึกกษัตริย์หุ่ง หรือ เทศกาลศาลเจ้าหุ่ง (หรือ) เป็นเทศกาลของเวียดนามที่จัดขึ้นเป็นประจำทุกปี ตั้งแต่วันที่ 8 ถึง 11 ของเดือน 3 ทางจันทรคติ เพื่อเฉลิมพระเกียรติกษัตริย์หุ่ง (Hùng Vương)  วันเทศกาลหลักคือวันที่ 10 ของเดือน ได้รับการประกาศให้เป็นประจำชาติในเวียดนามตั้งแต่ พ.ศ. 2550

แม้ว่าชื่ออย่างเป็นทางการคือ วันครบรอบวันสวรรคตของกษัตริย์หุ่ง  เทศกาลนี้ไม่ได้ระบุวันสวรรคตพระองค์ใดโดยเฉพาะ

 งานเทศกาล 
จุดประสงค์ของพิธีนี้คือเพื่อระลึกถึงและแสดงความเคารพต่อกษัตริย์หุ่งซึ่งตามตำนานเป็นผู้ก่อตั้งประเทศและเป็นกษัตริย์พระองค์แรกของชาวเวียดนาม เริ่มแรกเทศกาลเป็นวันหยุดในท้องถิ่น ต่อมาได้รับการยอมรับให้เป็นวันหยุดประจำชาติตั้งแต่ปี 2550 ใน พ.ศ. 2559 มีจำนวนผู้เข้าร่วมเทศกาลทั้งหมดเจ็ดล้านคน

 พิธีสำคัญ 
พิธีมีขึ้นหลายวัน แต่วันที่ 10 ของเดือนถือว่าเป็นวันสำคัญที่สุด ขบวนแห่จะเริ่มต้นที่ตีนเขาและหยุดที่ศาลเจ้าเล็ก ๆ ระหว่างทางทุกแห่ง จนถึงศาลเจ้าบนเขา ที่นี่ผู้แสวงบุญจะจุดธูปไหว้บรรพบุรุษและสวดมนต์
# ไทยแลนด์ อเมเจอร์ลีก ฤดูกาล 2566 – โซนภาคตะวันตก
ไทยแลนด์ อเมเจอร์ลีก ฤดูกาล 2566 โซนภาคตะวันตก เป็นส่วนหนึ่งของการแข่งขันไทยแลนด์ อเมเจอร์ลีก ฤดูกาล 2566 จัดการแข่งขันโดยสมาคมฟุตบอลแห่งประเทศไทย การแข่งขันจะแบ่งออกเป็น 2 โซนย่อยได้แก่ภาคตะวันตกตอนบน และภาคตะวันตกตอนล่าง

 รูปแบบการแข่งขัน 
การแข่งขันในฤดูกาล 2566 จะแบ่งออกเป็นสองโซนย่อยได้แก่ภาคตะวันตกตอนบนและภาคตะวันตกตอนล่าง โดยจะเริ่มจากรอบมินิลีก ในรอบมินิลีก ภาคใต้ตอนบนจะแบ่งออกเป็นกลุ่มเอ 3 สโมสร และกลุ่มบี 4 สโมสร และภาคใต้ตอนล่างจะแบ่งออกเป็นกลุ่มละ 3 สโมสร (ยกเว้นกลุ่มดี ที่จะแบ่งออกเป็นกลุ่มละ 4 สโมสร) แต่ละโซนย่อยจะแข่งขันกันแบบพบกันหมด

 สโมสรที่เข้าแข่งขัน 
ในฤดูกาล 2566 มีสโมสรเข้าแข่งขันจำนวน 20 สโมสร โดยแบ่งออกเป็นภาคตะวันตกตอนบน 7 สโมสร และภาคตะวันตกตอนล่าง 13 สโมสร

 ภาคตะวันตกตอนบน 
 สโมสร  ที่ตั้ง  ผลงานฤดูกาล 2565 ขุนศึกสระบุรี  สระบุรี  รอบแพ้คัดออก โคกสำโรง  ลพบุรี(โคกสำโรง)  – เดอะ ซีโร่	  อันดับที่ 3 รอบมินิลีก กลุ่มซี บ้านหมอ ซิตี้  สระบุรี(บ้านหมอ)  – โรงเรียนเฉลิมพระเกียรติฯ สมุทรสาคร  สมุทรสาคร  อันดับที่ 3 รอบมินิลีก กลุ่มอี ลำนารายณ์ ซิตี้  ลพบุรี  อันดับที่ 2 รอบมินิลีก กลุ่มดี หนองจอก ซิตี้  กรุงเทพมหานคร (หนองจอก)  อันดับที่ 2 รอบมินิลีก กลุ่มดี (กรุงเทพมหานคร)

 ภาคตะวันตกตอนล่าง 
 สโมสร  ที่ตั้ง  ผลงานฤดูกาล 2565 เขากำแพง  สุพรรณบุรี(อู่ทอง)  – ธนบุรีฟอเรสต์  กรุงเทพมหานคร(ธนบุรี)  อันดับที่ 3 รอบมินิลีก กลุ่มอี (ปริมณฑล) นนทบุรี ซิตี้  นนทบุรี  รอบแพ้คัดออก บางหลวง   อันดับที่ 3 รอบมินิลีก กลุ่มบี มิดฟิลด์ชอคเกอร์ หัวหิน  ประจวบคีรีขันธ์(หัวหิน)  – เมืองกาญจน์ พีซีจี  กาญจนบุรี  –   กาญจนบุรี  – ราชดำเนิน  กรุงเทพมหานคร  รอบแพ้คัดออก (กรุงเทพมหานคร) ราชบุรี ยูไนเต็ด  ราชบุรี  – วัดโบสถ์ ยูไนเต็ด  กาญจนบุรี(ท่าม่วง)  รอบแพ้คัดออก วิทยาลัยวิทยาศาสตร์และเทคโนโลยีการกีฬา ม.มหิดล  นครปฐม(พุทธมณฑล)  อันดับที่ 3 รอบมินิลีก กลุ่มเอ สมุย ยูไนเต็ด  สุราษฎร์ธานี(เกาะสมุย)  – หนองแค โปลิศ  สระบุรี(หนองแค)  รองชนะเลิศ ตอนล่าง

หมายเหตุ

 สนามแข่งขัน 

การแข่งขันในโซนภาคตะวันตกใช้สนามแข่งขันในจังหวัดต่าง ๆ ดังนี้
 จังหวัดกาญจนบุรี – สนามกีฬามหาวิทยาลัยราชภัฏกาญจนบุรี อำเภอเมืองกาญจนบุรี
 จังหวัดราชบุรี – สนามกีฬาเทศบาลตำบลจอมบึง อำเภอจอมบึง
 จังหวัดลพบุรี – สนามกีฬาเทศบาลตำบลลำนารายณ์ อำเภอชัยบาดาล
 จังหวัดสระบุรี 
 สนามกีฬาอำเภอบ้านหมอ อำเภอบ้านหมอ
 สนามกีฬาองค์การบริหารส่วนจังหวัดสระบุรี อำเภอเมืองสระบุรี

 การแข่งขันในโซนภาคตะวันตกตอนบน 
การจับสลากแบ่งสายมีขึ้นในวันที่ 21 เมษายน 2566

 กลุ่มเอ กลุ่มบี ขุนศึกสระบุรี
 โคกสำโรง
 เดอะ ซีโร่ บ้านหมอ ซิตี้
 โรงเรียนเฉลิมพระเกียรติฯ สมุทรสาคร
 ลำนารายณ์ ซิตี้
 หนองจอก ซิตี้

 รอบมินิลีก 
กลุ่มเอ

กลุ่มบี

 รอบแพ้คัดออก 

 การแข่งขันในโซนภาคตะวันตกตอนล่าง 
การจับสลากแบ่งสายมีขึ้นในวันที่ 21 เมษายน 2566

 กลุ่มเอ กลุ่มบี กลุ่มซี กลุ่มดี ธนบุรีฟอเรสต์
 
 ราชดำเนิน บางหลวง
 วิทยาลัยวิทยาศาสตร์และเทคโนโลยีการกีฬา ม.มหิดล
 หนองแค โปลิศ เมืองกาญจน์ พีซีจี
 วัดโบสถ์ ยูไนเต็ด
 สมุย ยูไนเต็ด เขากำแพง
 นนทบุรี ซิตี้
 มิดฟิลด์ชอคเกอร์ หัวหิน
 ราชบุรี ยูไนเต็ด

 รอบมินิลีก 
กลุ่มเอ

กลุ่มบี

กลุ่มซี

กลุ่มดี

 รอบแพ้คัดออก 

 รอบชิงชนะเลิศ 
รอบชิงชนะเลิศโซนภาคตะวันตกตอนบน

รอบชิงชนะเลิศโซนภาคตะวันตกตอนล่าง

รอบชิงชนะเลิศโซนภาคตะวันตก
# แพทริก โบวส์-ลีออน เอิร์ลที่ 15 แห่งสตราธมอร์และคิงฮอร์น
แพทริก โบวส์-ลีออน เอิร์ลที่ 15 แห่งสตราธมอร์และคิงฮอร์น  เกิดเมื่อวันที่ 22 กันยายน 2427 เป็นบุตรชายคนที่ 3 และคนแรก ใน คอลด โบวส์-ลีออน เอิร์ลที่ 14 แห่งสตราธมอร์และคิงฮอร์น และ เซซิเลีย โบวส์-ลีออน เคาน์เตสแห่งสตราธมอร์และคิงฮอร์น  เธอมีพี่น้องร่วมบิดามารดาดังนี้
ไวโอเลท โบวส์-ลีออน
แมรี แอลฟินสโตน เลดีแอลฟินสโตน
จอห์น โบวส์-ลีออน
อเล็กซานเดอร์ โบวส์-ลีออน
เฟอร์กัส โบวส์-ลีออน
โรส เลเวนสัน-โกเวอร์ เคาน์เตสแกรนด์วิลล์
ไมเคิล โบวส์-ลีออน
เอลิซาเบธ โบวส์-ลีออน
เดวิด โบวส์-ลีออน

เขาเป็นพระเชษฐาใน สมเด็จพระราชินีเอลิซาเบธ พระราชชนนี พระราชมาตุลา (ลุงฝ่ายแม่ใน) ใน สมเด็จพระราชินีนาถเอลิซาเบธที่ 2 แห่งสหราชอาณาจักร กับ เจ้าหญิงมาร์กาเรต เคาน์เตสแห่งสโนว์ดอน เมื่อเกิดการระบาดของสงครามโลกครั้งที่หนึ่ง เขาเข้าประจำการพร้อมกับ Black Watch ในวันที่ 19 มิถุนายน พ.ศ. 2463 เขาได้รับแต่งตั้งให้เป็นรองผู้หมวดแห่งฟอร์ฟาร์ไชร์ และเฉกเช่นๆ พี่น้องคนอื่นๆ เขาได้รับเกียรติเป็นแขกในงานอภิเษกสมรสของ สมเด็จพระราชินีนาถเอลิซาเบธที่ 2 กับ เจ้าชายฟิลิป

ภรรยาของเขาถึงแก่กรรมเมื่อวันที่ 18 มิถุนายน พ.ศ. 2489 ขณะอายุ 57 ปี เขามีอายุยืนกว่าเธอเกือบ 3 ปี และถึงแก่กรรมเมื่อวันที่ 25 พฤษภาคม พ.ศ. 2492 ในเมืองแองกัส สกอตแลนด์ ขณะมีอายุได้ 64 ปี 
 ครอบครัว 
เขาสมรสกับเลดีโดโรเธีย เบียทริกซ์ โกดอลฟิน ออสบอร์น (3 ธันวาคม พ.ศ. 2431 – 18 มิถุนายน พ.ศ. 2489) ธิดาของจอร์จ ออสบอร์น ดยุกแห่งลีดส์ที่ 10 เมื่อวันที่ 21 พฤศจิกายน พ.ศ. 2451 ที่ลอนดอน ทั้งคู่มีลูกสี่คน คือ
จอห์น โบวส์-ลีออน มาสเตอร์แห่งกามิส
เลดีซิซิเลีย ฮาริงตัน
ทิโมธี โบวส์-ลีออน เอิร์ลที่ 16 แห่งสตราธมอร์และคิงฮอร์น
เลดีแนนซี แบร์ล
 อ้างอิง 
"Person Page 10083". Thepeerage.com. Retrieved 31 March 2016.
"No. 31953". The London Gazette. 25 June 1920. p. 6879.
"A Royal Wedding". Royal Collection. 20 November 1947. Retrieved 31 March 2016.
"The Queen Mother in pictures". The Telegraph. Retrieved 31 March 2016.
หมวดหมู่:บุคคลที่เกิดในปี พ.ศ. 2427
หมวดหมู่:บุคคลที่เสียชีวิตในปี พ.ศ. 2492
หมวดหมู่:ตระกูลโบวส์-ลีออน
หมวดหมู่:เอิร์ล
หมวดหมู่:เอิร์ลอังกฤษ
หมวดหมู่:เอิร์ลสหราชอาณาจักร
# สโมสรฟุตบอลนอตทิงแฮมฟอเรสต์ในฤดูกาล 1974–75
ฤดูกาล 1974–75 เป็นฤดูกาลที่ 3 ติดต่อกันของนอตทิงแฮมฟอเรสต์ในดิวิชัน 2 นับตั้งแต่ตกชั้นในปี ค.ศ. 1972

 สรุป 
ในช่วงตลาดซื้อขายนักเตะช่วงซัมเมอร์ สโมสรได้เสริมทัพผู้เล่นหลายคน เช่น แบ็คซ้าย แพดดี กรีนวูด จากบอสตัน มินิทเมน เดฟ โจนส์ กองหลังชาวเวลส์ จากบอร์นมัท และกองหน้า แบรี บัตลิน จากลูตันทาวน์ จากทีมเยาวชนเช่นผู้รักษาประตู จอห์น มิดเดิลตันJohn Middleton, The City GroundNottingham Forest : 1946/47 – 2009/10 on Post War English & Scottish Football League A – Z Player's Transfer Database profile และวิฟ แอนเดอร์สัน แบ็คขวา หลังจากทำผลงานได้ย่ำแย่ รวมถึงตกรอบลีกคัพ ในที่สุดบอร์ดบริหารก็ตัดสินใจปลดอัลลัน บราวน์ออกจากตำแหน่งเมื่อวันที่ 29 ธันวาคม ค.ศ. 1974 โดยมีบิล แอนเดอร์สันเป็นผู้จัดการทีมรักษาการ ต่อมาสโมสรได้แต่งตั้งไบรอัน คลัฟ อดีตผู้จัดการทีมดาร์บีเคาน์ตี ชุดแชมป์ลีกปี ค.ศ. 1972 เป็นผู้จัดการทีมคนใหม่ นอกจากนี้ จิมมี กอร์ดอนยังเข้ามาเป็นเทรนเนอร์ของสโมสรให้กับคลัฟเหมือนตอนที่อยู่กับดาร์บีเคาน์ตีและลีดส์ยูไนเต็ด
# ศูนย์กีฬา
ศูนย์กีฬา เป็นกลุ่มของสิ่งอำนวยความสะดวกด้านกีฬา ตัวอย่างเช่น สนามกีฬาประเภทลู่และลาน สนามฟุตบอล สนามเบสบอล สระว่ายน้ำ และอะรีนา บริเวณนี้เป็นศูนย์กีฬาสำหรับออกกำลังกาย นอกจากนี้ อุทยานโอลิมปิกยังสามารถใช้เป็นเป็นศูนย์รวมความบันเทิงได้อีกด้วย

 รายชื่อศูนย์กีฬา 

 ประเทศไทย 

 กรุงเทพมหานครและปริมณฑล 

 กรีฑาสถานแห่งชาติ
 สนามศุภชลาศัย
 สนามกีฬาเทพหัสดิน
 อาคารกีฬานิมิบุตร
 ศูนย์กีฬาหัวหมาก
 ราชมังคลากีฬาสถาน
 อินดอร์ สเตเดียม หัวหมาก
 สนามกีฬาไทย-ญี่ปุ่น ดินแดง
 สนามฟุตบอล
 อาคารกีฬาเวสน์ 1 และ 2
 สนามกีฬาธรรมศาสตร์ รังสิต
 สนามฟุตบอล
 ยิมเนเซียม
 เมืองทองธานี
 ธันเดอร์โดม
 ธันเดอร์โดมสเตเดียม
 อิมแพ็ค อารีน่า
 แอคทีฟ สแควร์

 ส่วนภูมิภาค 

 สนามกีฬาสมโภชเชียงใหม่ 700 ปี
 สนามกีฬาเฉลิมพระเกียรติ 80 พรรษา 5 ธันวา 2550
 สนามกีฬาติณสูลานนท์

 ทั่วโลก
# สโมสรฟุตบอลนอตทิงแฮมฟอเรสต์ในฤดูกาล 1976–77
ฤดูกาล 1976–77 เป็นฤดูกาลที่ 5 ติดต่อกันของนอตทิงแฮมฟอเรสต์ในดิวิชัน 2 นับตั้งแต่ตกชั้นในปี ค.ศ. 1972

 สรุป 
ในช่วงตลาดซื้อขายนักเตะช่วงซัมเมอร์ บีเจ แอปเปิลบี ประธานสโมสรได้แต่งตั้งปีเตอร์ เทย์เลอร์ ผู้จัดการทีมไบรตันแอนด์โฮฟอัลเบียน เป็นผู้ช่วยผู้จัดการทีมคนใหม่ของคลัฟ ซึ่งตอนนี้เป็นฤดูกาลที่ 3 ของเขากับสโมสร ทำให้คู่หูแชมป์ดิวิชัน 1 ปี ค.ศ. 1972 ได้กลับมารวมตัวกันอีกครั้ง"Brian Clough and the miracle of Nottingham Forest" theguardian.com 10 October 2015 สโมสรเสริมทีมด้วยผู้เล่นใหม่หลายคนเช่นกองหน้าแกรี เบอร์เทิลส์ จากลองอีตันยูไนเต็ด ปีเตอร์ วิธที่ซื้อมาจากเบอร์มิงแฮมซิตี"Peter Withe" The Observer, 6 February 2005 และเทย์เลอร์เรียกตัวโทนี วูดค็อกกลับมาจากการยืมตัวที่ลินคอล์นซิตี แนวรับมีผลงานย่ำแย่ตลอดเดือนกันยายน มิดเดิลตันแทนที่เวลส์ในฐานะผู้รักษาประตูมือ 1 และเซ็นเตอร์แบ็ค แลร์รี ลอยด์ ซึ่งคว้าตัวมาจากคอเวนทรีซิตีในช่วงเดือนตุลาคม ทำให้แม็คโกเวิร์นซึ่งเล่นเป็นเซ็นเตอร์แบ็คในฤดูกาลที่แล้วกลับมาเป็นมิดฟิลด์ ทีมคว้าตั๋วเลื่อนชั้นสู่ดิวิชั่น 1 ด้วยการจบอันดับที่ 3 นอกจากนี้ ทีมยังคว้าแชมป์แองโกล-สกอตติชคัพในเดือนธันวาคมหลังจากเอาชนะเลย์ตัน โอเรียนท์ในรอบชิงชนะเลิศด้วยสกอร์รวม 5-1

ขณะเดียวกัน ในลีกคัพ สโมสรตกรอบที่ 3 โดยพ่ายแพ้ให้กับคอเวนทรีซิตี ในเอฟเอคัพทีมตกรอบที่ 4 หลังจากแข่งนัดรีเพลย์กับเซาแทมป์ตันซึ่งเป็นแชมป์ฤดูกาลที่แล้ว
# ริโอ 2
ริโอ 2  เป็นภาพยนตร์แอนิเมชัน 3 มิติ ของบลูสกาย สตูดิโอส์ ปี ค.ศ. 2557 ภาพยนตร์เรื่องนี้เป็นภาพยนตร์ภาคต่อจากภาพยนตร์ ริโอ เดอะ มูฟวี่ กำกับโดย Carlos Saldanha ให้เสียงพากย์โดย เจสซี ไอเซนเบิร์ก, แอนน์ แฮททาเวย์, วิล.ไอ.แอม, เจมี ฟ็อกซ์, จอร์จ โลเปซ, เทรซี่ มอร์แกน, เจเมน เคลเมนต์, เลสลี่ แมนน์, โรดรีกู ซานโตรู และ เจค ที. ออสติน สมทบด้วย บรูโน มาส์, แอนดี้ การ์เซีย, รีตา มอเรโน, ราเชล โครว์, คริสติน เชโนเวธ, อมันดลา สเตนเบิร์ก, เพียร์ซ แกนอน และ มิเกล เฟร์เรร์

 เนื้อเรื่อง 

 ตัวละครและเสียงพากย์ 

 เจสซี ไอเซนเบิร์ก รับบท บลู (Blu)
 แอนน์ แฮททาเวย์ รับบท จูล (Jewel)
 เจเมน เคลเมนต์ รับบท ไนเจล (Nigel)
 คริสติน เชโนเวธ รับบท กาบี (Gabi)
 วิล.ไอ.แอม รับบท เพโดร (Pedro)
 จอร์จ โลเปซ รับบท ราฟาเอล (Rafael)
 บรูโน มาส์ รับบท โรแบร์โต้ (Roberto)
 เลสลี่ แมนน์ รับบท ลินด้า (Linda)
 โรดรีกู ซานโตรู รับบท ทูลิโอ (Tulio)
 รีตา มอเรโน รับบท ป้ามิมิ (Aunt Mimi)
 เทรซี่ มอร์แกน รับบท ลูอิส (Luiz)
 เจค ที. ออสติน รับบท เฟอร์นานโด (Fernando)
 แอนดี้ การ์เซีย รับบท เอดูอาร์โด (Eduardo)
 เจมี ฟ็อกซ์ รับบท นิโก้ (Nico)
 ราเชล โครว์ รับบท คาร์ล่า (Carla)
 เพียร์ซ แกนอน รับบท ติอาโก้ (Tiago)
 อมันดลา สเตนเบิร์ก รับบท เบีย (Bia)
 มิเกล เฟร์เรร์ รับบท หัวหน้าใหญ่ (Big Boss)
 เจเนลล์ โมเน รับบท ดร. โมเน่ (Dr. Monae)
 เบเบล กิลเบอร์โต้ รับบท อีวา (Eva)
 ฟิลิป ลอว์เรนซ์ รับบท เฟลิเป้ (Felipe)
# วิกเตอร์ โอซิมเฮน
วิกเตอร์ เจมส์ โอซิมเฮน (เกิด 29 ธันวาคม ค.ศ. 1998) เป็นนักฟุตบอลอาชีพชาวไนจีเรียซึ่งเล่นเป็นกองหน้าให้แก่กาลาตาซาราย โดยยืมตัวมาจากนาโปลี และทีมชาติไนจีเรีย ถือเป็นหนึ่งในกองหน้าที่ดีที่สุดในโลก เขาขึ้นชื่อเรื่องการจบสกอร์ที่ยอดเยี่ยมและความแข็งแกร่ง

โอซิมเฮนเกิดในไนจีเรีย เขาเริ่มอาชีพนักฟุตบอลในเยอรมนีกับเฟาเอ็ฟเอ็ล ว็อลฟส์บวร์ค ใน ค.ศ. 2017 หลังจากอยู่กับสโมสรได้ 1 ฤดูกาลครึ่ง เขาย้ายไปชาร์เลอรัวที่เบลเยียมแบบยืมตัวในฤดูกาล 2018–19 ก่อนที่จะย้ายไปชาร์เลอรัวด้วยสัญญาถาวร แต่ไม่ได้ลงเล่นสักนัดและตัดสินใจย้ายไปลีล เขาเปิดตัวในการแข่งขันฟุตบอลสโมสรยุโรปกับลีลในยูฟ่าแชมเปียนส์ลีก ฤดูกาล 2019–20 ใน ค.ศ. 2020 โอซิมเฮนย้ายไปนาโปลีด้วยค่าตัวเป็นสถิติสโมสรที่ 70 ล้านยูโร เขาคว้ารางวัลนักฟุตบอลดาวรุ่งยอดเยี่ยมของเซเรียอา ในฤดูกาล 2021–22 เขาเป็นนักฟุตบอลแอฟริกันที่ทำประตูสูงสุดร่วมกันในเซเรียอา ร่วมกับจอร์จ เวอาห์ และซามุแอล เอโต และปัจจุบันยังครองสถิตินักเตะแอฟริกาที่ทำประตูได้มากที่สุดในฤดูกาลเดียว
# วัดสามบัณฑิต
วัดสามบัณฑิต เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสามบัณฑิต อำเภออุทัย จังหวัดพระนครศรีอยุธยา มีพื้นที่ประมาณ 195 ไร่

ต่อมาเมื่อ พ.ศ. 2455 มีพระธุดงค์ชื่อหลวงพ่อเป้า เดินทางมาปักกลด บริเวณต้นโพธิ์ใหญ่เป็นเวลานาน ชาวบ้านเลื่อมใสในกิจวัตรของท่านจึงร่วมกันสร้างกุฏิให้ท่านหลังหนึ่งและต่อมามีผู้ถวายเพิ่มขึ้นอีก 3 หลัง จึงได้ตั้งเป็นวัดขึ้นใหม่ โดยมีหลวงพ่อเป้าเป็นเจ้าอาวาสและมีเจ้าอาวาสสืบต่อกันมาจนถึงปัจจุบันกรมศิลปากร. "วัดสามบัณฑิต" ระบบภูมิสารสนเทศ แหล่งมรดกทางศิลปวัฒนธรรม. (ออนไลน์). เข้าถึงเมื่อ 6 พฤษภาคม 2566. เข้าถึงจาก http://gis.finearts.go.th/fineart/ วัดได้รับพระราชทานวิสุงคามสีมาแล้ว แต่เดิมประมาณ พ.ศ. 2250 ได้รับพระราชทานวิสุงคามสีมาครั้งหลังเมื่อวันที่ 21 พฤศจิกายน พ.ศ. 2532

วัดมีศาลสมเด็จพระเจ้าตากสิน มีวัตถุโบราณที่เก็บมาจากทั่วบริเวณวัด และนำมารักษาไว้ในศาลนี้
# อ้างแล้ว
อ้างแล้ว (Ibid.) เป็นรูปย่อของศัพท์ภาษาละตินว่า ibīdem หมายถึง "ในที่เดียวกัน" พบในอ้างอิงท้ายเรื่อง, หมายเหตุ, อ้างอิงบรรณานุกรม หรืออ้างอิงทางวิชาการ เพื่อสื่อถึงข้อมูลที่อ้างไว้ในหมายเหตุหรือรายการก่อนหน้า สิ่งนี้คล้ายคลึงกับ Idem ที่แปลตรงตัวว่า "เหมือนกัน" ย่อเป็น id. มักพบในการอ้างอิงทางกฎหมาย

ในระบบ Chicago (ชื่อ-วันที่) อาจใช้ Ibid. สำหรับการอ้างอิงภายในข้อความที่มีการอ้างอิงก่อนหน้านี้จากแหล่งข้อมูลเดียวกันอย่างใกล้ชิดChicago Manual of Style Online, (13.64).New Hart's Rules, Oxford University Press, 2005, p.396 การอ้างอิงก่อนหน้านี้ควรมองเห็นได้ทันที เช่น ภายในย่อหน้าหรือหน้าเดียวกัน 

ผู้พิมพ์จำหน่ายข้อมูลทางวิชาการบางส่วนในปัจจุบันถือว่า "ibid." ไม่ควรเป็นตัวเอียง เนื่องจากเป็นศัพท์ที่พบได้ทั่วไปE.g.,  การใช้งานจะแตกต่างไปตามรูปแบบหรือคู่มืออ้างอิงว่า ibid. ควรต่อท้ายด้วยมหัพภาคหรือไม่ เช่น Oxford Standard for Citation of Legal Authorities ละเว้นมหัพภาคและไม่ขึ้นต้นด้วยอักษรตัวพิมพ์ใหญ่ ในขณะที่ Economist Style guide ใช้อักษรตัวพิมพ์เล็กขึ้นต้นพร้อมสิ้นสุดด้วยมหัพภาค

ตัวอย่าง
[1] E. Vijh, Latin for Dummies (New York: Academic, 1997), 23.
[2] Ibid.
[3] Ibid., 29.
[4] A. Alhazred, The Necronomicon (Petrus de Dacia, 1994).
[5] Ibid. 1, 34.
อ้างอิงที่ 2 เป็นอ้างอิงเดียวกันกับอ้างอิงที่ 1: E. Vijh, Latin for Dummies ในหน้า 23 ในขณะที่อ้างอิงที่ 3 สื่อถึงผลงานเดียวกัน แต่อยู่คนละตำแหน่ง เช่น หน้า 29 รายการแทรกต้องมีการอ้างอิงถึงอ้างอิงต้นฉบับในรูปแบบ Ibid. <citation #> ดังตัวอย่างในอ้างอิงที่ 5
# มหาลัญจกรแผ่นดิน
มหาลัญจกรแผ่นดิน  หรือ มหาลัญจกรแห่งสหราชอาณาจักร (Great Seal of the United Kingdom) หรือเดิมเรียกว่า มหาลัญจกรแห่งบริเตนใหญ่ (Great Seal of Great Britain) เป็นลัญจกรที่ใช้เป็นสัญลักษณ์แห่งอำนาจของรัฏฐาธิปัตย์ในเอกสารราชการ

มหาลัญจกรแผ่นดินไม่ใช่ตราประทับ แต่เป็นตราดุนซึ่งใช้กับก้อนขี้ผึ้ง จนได้เป็นเหรียญตราวงกลมแบนที่มีลวดลายนูนต่ำ และมีพระปรมาภิไธยกำกับเป็นภาษาละติน ผู้เก็บรักษามหาลัญจกรแผ่นดินคือลอร์ดชานเซลเลอร์

มหาลัญจกรแผ่นดินของสมเด็จพระเจ้าชาลส์ที่ 3 มีพระปรมาภิไธยกำกับดังนี้: CAROLVS III D G BRITT REGNORVMQVE SVORVM CETER REX CONSORTIONIS POPVLORVM PRINCEPS F D
# จดหมายถึงพรรค กองทัพ และประชาชนทุกกลุ่มชาติพันธุ์ในประเทศ
จดหมายถึงพรรค กองทัพ และประชาชนทุกกลุ่มชาติพันธุ์ในประเทศ  คือประกาศที่ออกโดยคณะกรรมการกลางพรรคคอมมิวนิสต์จีน คณะกรรมาธิการสามัญประจำสภาประชาชนแหงชาติ คณะมนตรีรัฐกิจสาธารณรัฐประชาชนจีน คณะกรรมการสภาที่ปรึกษาทางการเมืองประชาชนจีน, พรรคคอมมิวนิสต์จีนและ คณะกรรมาธิการการทหารส่วนกลางแห่งสาธารณรัฐประชาชนจีน เพื่อประกาศการเสียชีวิตอย่างเป็นทางการของผู้นำระดับสูงของพรรคและประเทศจีน
 การใช้งาน 
นับตั้งแต่การก่อตั้งสาธารณรัฐประชาชนจีน มีการประกาศจดหมายนี้ทั้งหมด 3 ครั้ง ดังนี้
 วันที่ 9 กันยายน พ.ศ. 2519 ประกาศการอสัญกรรมของเหมา เจ๋อตง บิดาผู้ก่อตั้งสาธารณรัฐประชาชนจีน และประธานพรรคคอมมิวนิสต์จีน
 วันที่ 19 กุมภาพันธ์ พ.ศ. 2540 ประกาศการอสัญกรรมของเติ้ง เสี่ยวผิง ผู้นำสูงสุดของสาธารณรัฐประชาชนจีน
 วันที่ 30 พฤศจิกายน พ.ศ. 2565 ประกาศการอสัญกรรมของเจียง เจ๋อหมิน อดีตประธานาธิบดีแห่งสาธารณรัฐประชาชนจีน เป็นครั้งล่าสุด
จดหมายถึงพรรค กองทัพ และประชาชนทุกกลุ่มชาติพันธุ์ในประเทศ จะถูกเผยแพร่เป็นครั้งแรกโดยสำนักข่าวซินหัว จากนั้นจะถูกออกอากาศโดยสถานีวิทยุโทรทัศน์กลางแห่งประเทศจีน (CCTV) และเผยแพร่ในหนังสือพิมพ์รายใหญ่ในวันรุ่งขึ้น

 เนื้อหา 
 เหมา เจ๋อตง 
จดหมายถึงพรรค กองทัพ และประชาชนทุกกลุ่มชาติพันธุ์ในประเทศ ได้ประกาศการถึงแก่อสัญกรรมของเหมา เจ๋อตง ในวันที่ 9 กันยายน พ.ศ. 2519 ผ่านทางสถานีวิทยุกระจายเสียงกลางประชาชนจีน (中央人民广播电台)

 เติ้ง เสี่ยวผิง 
จดหมายถึงพรรค กองทัพ และประชาชนทุกกลุ่มชาติพันธุ์ในประเทศ ได้ประกาศการถึงแก่อสัญกรรมของเติ้ง เสี่ยวผิง ในวันที่ 19 กุมภาพันธ์ พ.ศ. 2540 ผ่านทางสำนักข่าวซินหัว (新华) และ สถานีวิทยุโทรทัศน์กลางแห่งประเทศจีน (中国中央电视台)

 เจียง เจ๋อหมิน 
จดหมายถึงพรรค กองทัพ และประชาชนทุกกลุ่มชาติพันธุ์ในประเทศ ได้ประกาศการถึงแก่อสัญกรรมของเจียง เจ๋อหมิน ในวันที่ 30 
พฤศจิกายน พ.ศ. 2565 โดยสำนักข่าวซินหัว (新华) และ สถานีวิทยุโทรทัศน์กลางแห่งประเทศจีน (中国中央电视台)
# มัสยิดซุลตัน
มัสยิดสุลต่าน  เป็นมัสยิดที่ตั้งอยู่ริมถนนมัสกัต (Muscat Street) และถนนนอร์ทบริดจ์ภายในเขตย่อยกัมปุงเกอลัม เขตRochor ประเทศสิงคโปร์ มัสยิดนี้ตั้งชื่อตามสุลต่านฮุสเซน ชะฮ์ และได้รับการบรรจุเป็นอนุสรณ์สถานแห่งชาติใน ค.ศ. 1975

เปิดตัว
มัสยิดนี้สร้างเสร็จเพียงสองในสามและเปิดใช้งานอย่างเป็นทางการในวันที่ 27 ธันวาคม ค.ศ. 1929 ส่วนตัวมัสยิดสร้างแล้วเสร็จใน ค.ศ. 1932

ตั้งแต่สร้างแล้วเสร็จ มัสยิดสุลต่านยังคงรูปเดิมยังคงไม่เปลี่ยนแปลง โดยมีการซ่อมแซมเฉพาะห้องโถงใหญ่ใน ค.ศ. 1968 และส่วนต่อขยายที่เพิ่มเข้ามาใน ค.ศ. 1993 จากนั้นจึงมีประกาศให้มัสยิดนี้เป็นอนุสรณ์สถานแห่งชาติในวันที่ 8 มีนาคม ค.ศ. 1975

การเดินทาง
มัสยิดนี้สามารถเข้าถึงได้ด้วยการเดินทางจากสถานีบูกิสและสถานีจาลันเบอซาร์

ภาพ
# ทิโมธี โบวส์-ลีออน เอิร์ลที่ 16 แห่งสตราธมอร์และคิงฮอร์น
ทิโมธี โบวส์-ลีออน เอิร์ลที่ 16 แห่งสตราธมอร์และคิงฮอร์น  เกิดเมื่อวันที่ 18 มีนาคม 2461 เป็นบุตรชายคนที่ 2 ใน แพทริก โบวส์-ลีออน เอิร์ลที่ 15 แห่งสตราธมอร์และคิงฮอร์น และ เลดีโดโรเธีย ออสบอร์น เขาเป็นพระภาติยะใน สมเด็จพระราชินีเอลิซาเบธ พระราชชนนี พระญาติชั้นแรกใน สมเด็จพระราชินีนาถเอลิซาเบธที่ 2 แห่งสหราชอาณาจักร ภายหลังการเสียชีวิตของพี่ชายเขา จอห์น โบวส์-ลีออน มาสเตอร์แห่งกลามิส ใน สงครามโลกครั้งที่สอง ในปี พ.ศ. 2484 เขาได้รับการขนานนามว่าเป็นลอร์ดกลามิส ในวันที่ 25 พฤษภาคม พ.ศ. 2492 บิดาของเขาถึงแก่กรรม เขาจึงสืบทอดตำแหน่ง เอิร์ลที่ 16 แห่งสตราธมอร์และคิงฮอร์น

เขาสมรสกับนางพยาบาลชาวไอริช แมรี เบอร์จิตต์ เบอร์นัน (พ.ศ. 2466 – 8 กันยายน พ.ศ. 2510) ที่ปราสาทกลามิสเมื่อวันที่ 18 มิถุนายน พ.ศ. 2501 พวกเขามีลูกสาวด้วยกันหนึ่งคน 
เลดีแคโรลีน โบวส์-ลีออน (8 ธันวาคม พ.ศ. 2502 – 1 มกราคม พ.ศ. 2503) ซึ่งเสียชีวิตเมื่ออายุไม่ถึงหนึ่งเดือน

เมื่อเขาถึงแก่กรรมเมื่อวันที่ 13 กันยายน พ.ศ. 2515 เนื่องจากเขาไม่มีบุตรชาย ไมเคิล โบวส์-ลีออน เอิร์ลที่ 17 แห่งสตราธมอร์และคิงฮอร์น ลูกพี่ลูกน้องของเขา ผู้เป็นบุตรชายใน ไมเคิล โบวส์-ลีออน อาแท้ๆของเขาได้สืบตำแหน่งแทน
 อ้างอิง 
"The good life", irishtimes.com; accessed 29 March 2016
Michael Hewitt,A MOST REMARKABLE FAMILY: A history of the Lyon family From 1066 to 2014, p. 237; retrieved 10 September 2015.
"Earl of Strathmore Is Dead; A Cousin of Queen Elizabeth". The New York Times. Associated Press. 19 August 1987. Retrieved 11 October 2008.
หมวดหมู่:บุคคลที่เกิดในปี พ.ศ. 2461
หมวดหมู่:บุคคลที่เสียชีวิตในปี พ.ศ. 2515
หมวดหมู่:ตระกูลโบวส์-ลีออน
หมวดหมู่:เอิร์ล
หมวดหมู่:เอิร์ลอังกฤษ
หมวดหมู่:เอิร์ลสหราชอาณาจักร
# จิโร อัตสึมิ
จิโร อัตสึมิ (, 15 สิงหาคม พ.ศ. 2495 –) เป็นนักร้องชาวญี่ปุ่นแนวเอ็งกะBS11. 演歌百撰, สืบค้นเมื่อวันที่ 10 กันยายน พ.ศ. 2560 เขาเป็นที่รู้จักจากเพลง ยูเมะโออิซาเกะ (, ให้สาเกพาล่องลอยสู่ภวังค์) ซึ่งเผยแพร่เมื่อปี พ.ศ. 2521 โดยทำนองเพลงนี้ถูกนำไปใช้หลายภาษา รวมทั้งภาษาไทยในชื่อ รักฉันนั้นเพื่อเธอ ของพิงค์แพนเตอร์ ซึ่งประพันธ์คำร้องโดยชรัส เฟื่องอารมย์ และเผยแพร่ในปี พ.ศ. 2525เปิดเรื่องราว Pink Panther วงดนตรีดังเจ้าของเพลงตำนาน "รักฉันนั้นเพื่อเธอ"

 ประวัติและชีวิตในวงการบันเทิง 
เขามีชื่อจริงว่า โทชิโอะ อัตสึมิ  เขาเกิดที่เขตอาดาจิ โตเกียว เขาจบการศึกษาที่โรงเรียนมัธยมโคมาโกเมะ จากนั้นเข้าสู่วงการบันเทิงโดยการเป็นนักร้องที่คิตะเซ็นจู โดยใช้ชื่อในวงการบันเทิงชื่อแรกว่า ทาเคชิ อัตสึมิ โดยได้ร้องเพลงประกอบภาพยนตร์ ชัยชนะแห่งความตาย ในปี พ.ศ. 2518 หลังจากนั้นเขาได้ออกผลงานเพลงแรกในปี พ.ศ. 2519 สังกัดโซนี่มิวสิกเอ็นเตอร์เทนเมนต์ ในชื่อ คาวาอีโอมาเอะ (, เธอช่างน่ารักเหลือเกิน) แต่ประสบความสำเร็จมากที่สุดในเพลง ยูเมะโออิซาเกะ ซึ่งเผยแพร่ในปี พ.ศ. 2521 สามารถทำยอดขายร่วม 2,800,000 ตลับ และกลายเป็นเพลงประจำตัวของเขาในที่สุด

ในปี พ.ศ. 2532 เขาถูกวินิจฉัยว่าเป็นโรคมะเร็งกระเพาะอาหาร แต่ได้ทำการรักษาจนหายขาด ต่อมาเขาได้ย้ายไปสังกัดนิปปอนโคลัมเบีย เมื่อปี พ.ศ. 2544 และในปี พ.ศ. 2559 เขาได้จัดคอนเสิร์ตใหญ่ เดอะลาซเอ็งกะมาสเตอร์ เนื่องในโอกาสครบรอบ 40 ปีในวงการบันเทิงของเขา

 ผลงานเพลง 
 สตูดิโออัลบั้ม 

  („เธอช่างน่ารัก“, 2519)
  („ให้สาเกพาล่องลอยสู่ภวังค์“, 2521)
  („ผมอยากให้คุณลืม“, 2522)
  („ความกรุณา“, 2523)
  („Another's Sake“, 2524) ทำยอดขายถึง 300,000 ตลับYomiuri Shimbunsha, Kulturabteilung, , Bibliothek für gegenwärtige Kultur, 1997, S. 59, ISBN 4-390-11602-9
  („ความฝันครั้งหนึ่ง“, 2525)
  („ใครจำได้บ้าง“, 2526)
  („กลับสู่ปูซาน“, 2526) ทำยอดขายถึง 700,000 ตลับ
  („นิทานจากแดนเหนือ“, 2527)
  („โชคดีที่มีเธอ“, 2528)
  („เช้าวันที่สอง“, 1. Juni 1991)
  („ยามราตรีของนานิวะ“, 2536) ทำยอดขายถึง 150,000 ตลับ
  („เมืองท่าหมอกปกคลุม“, 2542)
  („การเดินทางของชายคนหนึ่ง“, 2544)
  („ปลายฤดูใบไม้ผลิ“, 2546)
  („คิดถึง“, 2549)
  („ใบไม้ในฝัน“, 2549)
  („คิดถึงบ้านท่าเรือ“, 2551)